Eskender Zülqarneyn

Eskender Zülqarneyn (Eskender, Makedoniyalı III Aleksandr, Büyük Aleksandr; m.e. 356 s., Pella, Qadimiy Makedoniya — m.e. 323 s., Babil, Eskender Zülqarneynniñ Devleti) — belli makedon serdarı ve Avropanıñ birinci büyük basqıncısı, Qadimiy Makedoniyanıñ ükümranı, II Filipnıñ oğlu. 

Eskenderniñ eñ belli işi — Şarqiy seferi. Onıñ esas neticesi — Ahemeniy imperiyasınıñ muazzam topraqlarını, Mısır ve Küçük Asiyadan İndistanğa qadar, elge keçirüv. Bu sefer vaqıtta o fars adetlerini ögrenip alğan, farslarnı özüne yaqınlaştırdı, özüni tañrılaştırmaycaq oldı, müstebit, bozuq ve içki sevgen adam oldı. Şuñı makedonlar ve yunanlar onıñ yaqın etrafından begenmediler. Tarihta Eskenderge qarşı bir qaç fitne belli. Olar ya kerçek, ya itibarlı zadegân sınfı qurtulmaq dep Eskender tarafından uydurılğan olğan ediler.

Babilde 32 yaşında öldi.
 İhtar 

Kategoriya:Tarih
Kategoriya:Ulu serdarlar